Държавен вестник, бр. 80, 2019 г., стр. 68

СТР.  68	
Д Ъ Р Ж А В Е Н  В Е С Т Н И К 	
БРОЙ  80
6. при копие на българска банкнота, изобра­
зено по електронен начин и достъпно за трети 
лица във време и от място, избрани от тях, 
изображението да съдържа думата ОБРАЗЕЦ, 
напечатана диагонално на копието; дължината 
на думата ОБРАЗЕЦ да е най-малко 75 % от 
дължината на копието, а височината є – най-
малко 15 % от широчината на копието, и да е 
отпечатана с непрозрачно (матово) мастило, 
контрастиращо с основния цвят на съответ­
ната банкнота; разделителната способност на 
електронното копие в оригиналния му размер 
да не надвишава 72 dpi (точки на инч).
Раздел ІІІ
Изисквания за възпроизвеждане на българ­
ски монети
Чл. 6. Копието на българска монета трябва 
да отговаря поне на едно от следните изиск­
вания:
1. при едностранно копие на българска 
монета размерът на копието да е най-малко 
125 % или най-много 75 % от размера и тег­
лото на съответната монета;
2. при двустранно копие на българска моне­
та размерът на копието да е най-малко 200 % 
или най-много 50 % от размера и теглото на 
съответната монета;
3. при копия на елементи от оригиналните 
изображения върху българска монета тези 
елементи да не са изобразени върху метал; 
4. при едностранно копие на българска 
монета, изобразяващо част от лицевата или 
обратната страна на българска монета, тази 
част да е по-малка от една трета от истинската 
лицева или обратна страна на съответната 
монета;
5. при едностранно или двустранно копие 
на българска монета в размер, съответстващ 
на размера на съответната монета, копието 
да е изработено от материал, различен от 
метал, който е ясно отличим от материала, 
използван за производство на монетата;
6. при изобразяване в електронна форма 
копието да бъде достъпно за трети лица във 
време и от място, избрани от тях;
7. да е графично изображение.
Г л а в а  т р е т а
ЗАМЯНА НА ПОВРЕДЕНИ БЪЛГАРСКИ 
БАНКНОТИ И МОНЕТИ
Раздел І
Общи положения
Чл. 7. (1) Българската народна банка из­
вършва: 
1. непосредствена замяна на повредени 
български банкноти и монети, които са за­
конно платежно средство или са извадени от 
обращение с неизтекъл срок на обмяна;
2. отложена замяна на повредени българ­
ски банкноти.
(2) Българската народна банка не събира 
такса за извършване на замяна по ал. 1, освен 
в случаите на отложена замяна по чл. 19.
Чл. 8. (1) Банките извършват непосредстве­
на замяна на повредени български банкноти и 
монети, които са законно платежно средство.
(2) Банките осигуряват възможност за из­
вършване на непосредствена замяна по ал. 1 
във всички свои клонове и офиси, в които 
извършват дейности и операции с банкноти 
и монети.
(3) Банките не могат да отказват замяна 
на повредени български банкноти и монети и 
да събират такси или комисиони за замяната.
(4) Приетите от банка за замяна повредени 
български банкноти и монети се предявяват 
пред БНБ. 
Чл. 9. При извършване на замяна на по­
вредени български банкноти и монети БНБ 
и банките изискват от предявителя на банк­
нотите да представи декларация за произход 
на средства по реда на Закона за мерките 
срещу изпирането на пари или други прило­
жими нормативни актове, когато такава се 
изисква от закона.
Раздел ІІ
Непосредствена замяна на повредени българ­
ски банкноти и монети
Чл. 10. (1) Българската народна банка и 
банките извършват непосредствена замяна 
на повредени български банкноти и монети, 
които не пораждат съмнения:
1. за умишлено повреждане;
2. за престъпление;
3. че са неистински или преправени.
(2) Не се считат за умишлено повредени:
1. български банкноти, които са повредени 
в незначителна степен от нанесени бележки, 
цифри, черти от молив, писалка, химикалка 
или друго пишещо/печатащо средство;
2. български монети, които са повредени 
от окисляване или износване;
3. български банкноти, повредени в резул­
тат на активирани средства против кражба, 
за които е установено, че не са обект на 
престъпление;
4. български банкноти, които са повредени 
в резултат на третиране с вещества при из­
вършване на процесуално-следствени действия 
в хода на досъдебно или съдебно наказателно 
производство.
(3) Българската народна банка и банките не 
извършват непосредствена замяна, а задържат 
умишлено повредени български банкноти и 
монети, като за задържането им се съставя и 
подписва протокол (приложение № 2).
(4) Българската народна банка и банките 
не извършват непосредствена замяна, а задър­
жат повредени български банкноти и монети, 
които пораждат съмнения, че са обект на 
престъпление. За задържането им се съставя 
и подписва протокол (приложение № 2), който 
да послужи пред компетентните органи за 
започване или във връзка с провеждащо се 
наказателно производство.